Payo sa mga Kabataan

Kawikaan 1:7-19

Panginoon, nagpapasalamat po kami sa inyong biyaya sa pagbibigay ng inyong salita sa aming buhay. Humihingi po kami ng gabay at pagpapala mula sa inyong Banal na Espiritu upang matugunan namin ang inyong kalooban at gawin ang nais ninyong gawin sa aming buhay.

Bigyan po ninyo kami ng makalakangit na karunungan, lakas at tapang upang magpakatatag sa gitna ng mga pagsubok at hamon na aming haharapin. Tulungan po ninyo kaming magpakalapit sa inyo at maglingkod sa inyo nang buong puso, isip, at lakas. Nawa'y maging tagapagdala po kami ng inyong salita at liwanag sa mundo at magpakita ng inyong pag-ibig at kabutihan sa aming kapwa. Amen.

**Introduction:**

Sa Banal na Aklat ng Kawikaan, matatagpuan natin ang mga turo at aral na naglalaman ng kaalaman at karunungan para sa ating kabutihan. Isang malalim at makahulugang pagtalakay sa paggabay at pag-unawa sa tamang landas ng buhay, nilalaman nito ang paalala tungkol sa kahalagahan ng takot, pagsunod, at paggalang sa Diyos, na siyang pinakasimula at pundasyon ng tunay na karunungan.

Kung atin pong mababasa sa Kawikaan 1:7, Ipinapaalala nito sa atin ang kahalagahan ng takot o paggalang sa Panginoon bilang pundasyon ng tunay na kaalaman. Sa pagsunod at pag-alala sa Kanya, binubukas natin ang ating mga puso at isipan sa Kanyang mga turo at gabay. Ang pagiging mapagkumbaba at pag-unawa sa Kanyang kapangyarihan at karunungan ay nagdadala sa atin ng mga pagkakataon upang matuto at maging mas matalino sa pagharap sa mga hamon at pagsubok na haharapin natin sa ating buhay.

Ang takot sa Diyos ay hindi dapat ituring bilang isang takot na nakakatakot o nakakabahala, kundi bilang isang paggalang at pagkilala sa Kanya bilang nagiisang Diyos, Hari ng mga hari ang nagiisang nagmamay-ari ng ating mga buhay, ang kataas taasang kamahalan at awtoridad. Sa pamamagitan nito, sa pagsunod at paggalang natin sa Panginoon at sa kanyang mga salita natututunan natin ang tamang mga halaga, pananaw, at kahulugan ng buhay. Ito ang nagbibigay-daan upang magkaroon tayo ng matuwid na pag-iisip at disiplina sa mga pagpapasya, na nagdadala sa atin sa mas malalim na pag-unawa at kaalaman.

Ang sabi nga po sa kanyang salita na atin pong mababasa **sa Kawikaan 2:6 Sapagkat ang PANGINOON ang nagbibigay ng karunungan, kaalaman, at ng pang-unawa**. sa pagtanggap natin sa karunungan ipinagkakaloob sa atin ng Diyos, mas natututuhan natin kung paano makitungo sa kapwa nang may kabutihan at pagmamalasakit. Mas higit natin nauunawaan ang mga bagay na hindi maunawaan ng iba na umaasa sa kanilang sariling karunungan. Ang paggalang at pag-unawa sa Kanyang mga turo ay nagbubukas ng pintuan ng kaalaman at pag-unlad, at nagiging daan upang mapagtanto natin ang tunay na layunin ng ating buhay at ang tamang landas na dapat tayong tahakin.

Kaya po sa gabing ito tayo ay hinimok na maging tapat sa ating paglilingkod at pagkilos, at huwag mawawala ang pagtitiwala sa Panginoon. Sa ganitong paraan, maiiwasan natin ang mga masasamang pagkakamali at pagsisisi sa bandang huli, maging matatag sa harap ng mga pagsubok. Ito ang siyang pundasyon ng pag-unlad ng ating kaisipan, moralidad, at pagkatao, na nagdadala ng tunay na kaligayahan at tagumpay sa buhay.

Sa gabi pong ito ako poy naghanda lamang ng 2 mga pointers ang una po ay

Pointer 1: Makalangit na Karunugan

Noon pong Nawala si Haring David ang pumalit po sa kanya bilang hari ng Israel ay si Solomon, Noong siya ay nasa pwesto bilang hari, humingi siya ng karunungan mula sa Diyos. Matatagpuan ito sa 1 Hari 3:5-14 dahil sa bata pa at walang karanasan, humiling sya sa Diyos ng Karunungan upang pamunuan ang bayang Israel. Humingi sya ng Karunungang may kakayahang kumilala ng Mabuti at masama at dahil kinahabagan po ng Diyos si haring Solomon, dahil hindi sya humiling sa Diyos ng panasarili nya lamang na kagustuhan. Humiling po sya sa Lord ng Karunungan upang kumilala ng Mabuti at masama upang pamunuan ang Israel na ipinagkatiwala ng Lord sa kanyang mga kamay. Kaysa mga bagay katulad ng kayamanan, karangalan at mahabang buhay ang hingi nya sa Diyos ay Karunungan, dahil ang nasa puso po ni Haring Solomon noon ay upang mapamunuan nya ng maayos ang pinagkatiwala sa kanya ng Diyos. Dahil hindi biro ang humawak at mamuno ng isang buong Bansang Israel. Ito lagi lagi ko syang naririnig na pinapaalala sakin ng isa nating kapatid, Dahil kung tama ang iyong puso, kung tama ang iyong layunin lahat ng bagay na iyong hihilingin sa Diyos ay kanyang ipagkakaloob.

Dahil Nakita ng Diyos sa puso ni Haring Solomon ang pagpapkumbaba, hindi lamang karunungan ang binigay sa kanya ni Lord, pati kayamanan at karangalan, binigyan sya ng karunungan walang hihigit pa maging sa mga nauna at hihigit pa sayo. At sabi pa sa kanya ng Lord kung mamumuhay ka ayon sa akin kalooban, kung susundin mo ang aking mga batas at utos tulad ng ginawa ng iyong amang si David ikay akin pang pagkakalooban ng mahabang buhay. Kung mababasa natin sa Kawikaan 1:7 Ang paggalang at pagsunod kay YAWEH ang pasimula ng karunungan. Kaya payo sa ating mga kabataan ng Kawikaan 1:7-19 tayo ay magpakumbaba, sumunod sa mga batas at utos ng Diyos at laging andun ung paggalang at pasunod. Nakikita ng Lord ang nilalaman ng ating puso at isipan. Lahat po ay hayag sa kanya kung tama ba ung laman ng atin puso o sa makasarili lang natin itong hangarin. Mahalin natin ang Lord, ang ating mga magulang, ang ating kapwa. Ingatan natin at igalang ang kanyang salita, pagbulayan natin ito, huwag tayong umasa sa ating sariling karunungan at kakayahan. Dahil hindi natin mapaparangalan ang Diyos sa ganoong pamamaraan. Sabayan nating ang karunungan ng puso at pagmamahal isang Pusong tapat, mapag mahal gaya ng puso ni Haring David. The Lord has sought out a man after his own heart and appointed him ruler of his people, because you have not kept the Lord’s command.” Matuto tayong sundin ang utos ng ating Diyos, Mga magulang, ang Ibinababa sa atin ng Leadership dahil yang utos na yan ay nagmula sa Diyos.

Pointers 2: Pagkilala sa Mabuti at masama

Kawikaan 1:10 Aking anak, sakali mang akitin ka ng mga makasalanan, huwag kang papayag, tanggihan mo sila.

Ang pagmamahal sa Diyos ay pagmamahal din sa ating kapwa, Ang dalawang greatest commandment sa ating ng Lord, ang pagkilala sa Mabuti at sa masama ang isa hiningi ni Haring Solomon kay Lord. Alamin natin ang mga bagay na makakasama sa atin, at makakabuti ba para tayo ay mas bumuti at lumago bilang isang mabuting tao na may takot at pagpapakumbaba sa Diyos. Minsan may mga bagay tayong akala natin ito’y tama at makakabuti sa atin, nadadala tayo ng mga minadali nating Desisyon at bugso ng damdamin. Minsan nakakagawa tayo ng mga bagay na hindi nakakalugod sa Lord dahil hindi natin ito pinagiisipan ng tama. Hindi tayo sumusunod sa payo at utos ng ating mga magulang dahil sabi ng Lord sa kanyang salita Anak, dinggin mo ang turo at pagtutuwid sa iyong pag-uugali ng iyong mga magulang, dahil itoʼy makapagbibigay sa iyo ng karangalan katulad ng koronang gawa sa bulaklak at makapagpapaganda katulad ng kwintas. Ang ibig pong sabihin ang koronang gawa sa bulaklak ay ang karangalan, at ang karangalang ito ay katulad ng isang kumikinang na Diyamanteng Kwintas. Dahil ang karangalan paglingkuran ang Diyos at sumunod sa iyong mga magulang ang karangalang nais ng Diyos para sa atin dahil mas matututo tayong maging mabuting tao, lumago bilang isang Kristiyano, at yumabong na parang isang puno ng ubas at mamunga ito ng Mabuti at kabutihan sa ating buhay dahil ang ating sustansya ay ang salita at aral ng Diyos at ng ating mga magulang.

Walang magulang na nais mapasama ang kanyang anak at lalong ayaw ng Lord na tayo ay malagay sa kapahamakan, ngunit sa katigasan ng ating ulo at ipinagpipilitan ang ating gusto tayo ay humahantong sa pagsisisi. Alamin natin kung ang mga bagay bang ito ay makakabuti hindi lamang sa ating pansarili kundi pati sa ating kapwa at higit sa lahat sa Kapurihan ng Lord.

Ang sabi pa po sa kawikaan 1:17 Aking anak, sa kanila ay iwasan mong makisama, umiba ka ng landas mo, papalayo sa kanila. May mga tao talaga tayong makikilala, ngunit alamin natin kung Maganda ba ung nagiging influence nila sa atin. Minsan ang mga kabataan naliligaw ng landas at napapalayo sa Lord dahil sa barkada. Minsan nagiging rebelde na ung iba dahil sa impluwensya ng barkada. Sabi nga po sakin ng kakilala ko kung hindi lamang ako nabarkada siguro naabot ko rin kung ano ung mga pinapangarap ko sa buhay, kung nagaral lang ako ng Mabuti, kung sumunod lamang ako sa payo sakin ng aking magulang.

Binibigyan tayo ng Lord ng Freedom para pumili, ngunit sa bawat desisyon ng ating buhay at bawat plano isama natin ang Lord para tayo ay magtagumpay. Lagi sanang andun ung pagpapakumbaba at pagmamahal sa ating Diyos at sa kapwa.

**Conclusion:**

Sa ating pag-aaral ng Kawikaan 1:7-19, matutunghayan natin ang mga payo at aral na nagtuturo sa atin kung paano maging matalino, mapagkumbaba, at may takot sa Diyos. Ang pagkakaroon ng takot sa Panginoon ay nagbubukas ng pintuan sa kaalaman at karunungan. Sa pagiging mapagkumbaba at paggalang natin sa Diyos, natututuhan natin ang tamang mga halaga at pananaw sa buhay.

Napakahalaga na sundin natin ang mga payo ng ating mga magulang at isabuhay ang kanilang mga turo, sapagkat sila ang nagmamahal at nagsisilbing gabay sa ating paglaki at pag-unlad. Dapat nating alamin ang mga bagay na makakabuti sa ating buhay at piliing magpalayo sa mga masasamang impluwensya at tukso.

Ang pagkilala sa mabuti at masama ay nagbibigay sa atin ng disernimyento sa mga desisyon at pagkilos natin sa buhay. Ang pagmamahal at pagtitiwala sa Diyos ay magbubunga ng kanyang pagpapala at paggabay sa ating landas.

Sa ating paglalakbay sa buhay, ang karunungan mula sa Diyos ay magiging ilaw at patnubay upang masiguro na tayo ay nasa tamang direksyon at landas. Kaya't hinihiling natin ang tulong ng Diyos na patuloy tayong gabayan at bigyan ng lakas at tapang upang maging matatag sa harap ng mga pagsubok at hamon na darating sa ating buhay.

Sa pamamagitan ng pagtangkilik at pagsunod sa Kanyang salita, patuloy tayong magiging instrumento ng Kanyang pag-ibig at kabutihan sa ating kapwa at sa buong mundo. Nawa'y magkaroon tayo ng mas malalim na pag-unawa at pagmamahal sa Diyos, at patuloy na magpakumbaba at magpakalapit sa Kanya upang maging tunay na matagumpay at makamit ang buhay na puno ng karunungan, kabutihan, at pagmamahal. Amen.

**Prayer (CLOSING)**

Panginoon naming DIYOS, salamat po sa pagkakataong ito na maipahayag ang inyong salita sa aking mga kapatid. Nawa'y nakapagbigay ito ng kahulugan at inspirasyon sa kanilang mga buhay. Humihingi po ako ng tulong ninyo na gabayan at pangalagaan ang bawat isa sa amin sa aming mga paglalakbay sa buhay. Tulungan po ninyo kaming maipakita ang inyong pag-ibig sa pamamagitan ng aming mga kilos at salita. Gabayan po ninyo kami sa pagiging tapat at mapagmahal sa lahat ng oras. Amen.